SAK ดีด 7% โบรกฯมองกำไร Q4 แตะ 177 ลบ. รับสินเชื่อโตแกร่ง-ต้นทุนลด
SAK พุ่ง 7% โบรกฯมองกำไรไตรมาส 4 แตะ 177 ลบ. จากการเติบโตของสินเชื่อที่แข็งแกร่ง-ต้นทุนที่เกี่ยวข้องกับการขยายสาขากลับมาเป็นปกติ
22 พ.ย. 2564

ผู้สื่อข่าวรายงานว่าวันนี้ (22 พ.ย. 2564) ราคาหุ้น บริษัท ศักดิ์สยามลิสซิ่ง จำกัด (มหาชน) หรือ SAK ณ เวลา 16:00 น. อยู่ที่ระดับ 10.60 บาท เพิ่มขึ้น 0.70 บาท หรือ 7.07% โดยทำจุดสูงสุดที่ 10.70 บาท และทำจุดต่ำสุดที่ 9.90 บาท ด้วยมูลค่าการซื้อขาย 280.57 ล้านบาท

บริษัทหลักทรัพย์ ทิสโก้ จำกัด ระบุในบทวิเคราะห์ (15 พ.ย. 2564) โดยทางฝ่ายวิจัยคาดกำไรในไตรมาส 4 จะดีขึ้นต่อเนื่อง แตะ 171 – 177 ล้านบาท จากการเติบโตของสินเชื่อที่แข็งแกร่ง และต้นทุนปกติกลับเป็นปกติ (ต้นทุนที่เกี่ยวข้องกับการขยายสาขาที่คาดว่าจะกลับมาเป็นปกติในช่วงไตรมาส 1/2565)
ทั้งนี้ทางฝ่ายวิจัยคาดกำไรสุทธิปี 2564 เติบโต 5.6% (ส่วนใหญ่จากครึ่งปีหลัง 2564) และขยายตัวอีกในปี 2565 ที่  26.20% เป็น 749 ล้าน และในปี 2566 ที่ 20.80% บาท เป็น 904 ล้านบาท ด้านราคาแม้ว่าจะยังสูงกว่าราคา IPO (3.70 บาท) แต่ก็ได้ลดลงมากว่า 30.50% จากจุดสูงสุดในเดือนพฤษภาคมที่ 12.80 บาท ทั้งนี้คาดโมเมนตัมจะดีขึ้นในช่วงครึ่งปีหลัง 2564 – 2565 ซึ่งจะช่วยหนุนราคา แนะนำ “ซื้อ” ราคาเป้าหมาย 9.90 บาท